OpenLLM-France/wikimedia huggingface dataset:
# Mirza Nazim al-Dawla Malkom Khan

Mirza Nazim al-Dawla Malkom Khan (Isfahan, 1833 - 1908) fou un periodista i diplomàtic persa, partidari de l'occidentalització. D'origen armeni poc després de néixer el seu pare es va fer musulmà, però ni pare ni fill van creure mai en l'islam. El 1850 va entrar al servei del govern i va obtenir càrrecs diplomàtics menors. El 1857 va crear una lògia francmaçònica a Teheran que fou dissolta el 1861 per Nadir al-Din Shah i Malkom fou desterrat a l'Iraq i després a Istanbul on va conèixer a Mirza Husayn Khan que era ambaixador persa, i va entrar al seu servei. El 1871 Mirza Husayn fou cridat a Teheran i nomenat primer ministre i va cridar aviat a Malkom (1872) com a assessor. Va participar en les reformes, i va intentar atreure capital europeu, sobretot anglès, pel desenvolupament del país, i per fer front a la influència russa; favorable a les concessions es va veure embolicat a l'afer de la concessió Reuters i per aquest afer el 1873 fou enviat com a diplomàtic a Londres on va restar 16 anys. El 1888 va obtenir la concessió d'una loteria nacional, que després li fou revocada, però abans de saber-se la va vendre a uns inversors europeus als que va enganyar. Com a diplomàtic no se'l va poder jutjar però va perdre el càrrec (1889). En revenja va publicar un diari anomenat Kanum (la llei) que atacava despietadament al govern. Després de l'assassinat de Nasir al-Din Shah el 1896, va canviar les insufles revolucionaries per una posició moderada i va aconseguir ser nomenat ambaixador a Roma on va restar fins a la seva mort el juliol de 1908 si bé ja no va participar en la política fora del seu càrrec diplomàtic.

## Bibliografia

* Enciclopèdia de l'Islam, VI, 276-277
# Factor biòtic

Els factors biòtics o components biòtics són les coses que donen forma a un ecosistema. Un factor biòtic és qualsevol component viu que afecta un altre organisme, incloent-hi els animals que consumeixen l'organisme en qüestió, i l'aliment viu que l'organisme consumeix. Cada factor biòtic necessita energia per a funcionar i aliment per a un creixement adequat. Els factors biòtics inclouen la influència humana.
Els components biòtics es contrasten amb els components abiòtics, els quals són components no vius del medi ambient d'un organisme, com són la temperatura, la llum, la humitat, els corrents d'aire, etc.
Els factors biòtics normalment inclouen:
* Productors, és a dir, autòtrofs: per exemple, les plantes que converteixen l'energia provinent del Sol, o d'altres fonts com les surgències hidrotermals, en aliment.
* Consumidors, és a dir, heteròtrofs: per exemple, els animals que depenen dels productors per a alimentar-se.
* Decomponedors, és a dir, detritívors: per exemple, els fongs i bacteris; degraden productes químics dels productors i consumidors en formes simples que es poden reutilitzar.

## Vegeu també

* Factor abiòtic.
# Mongardino

Mongardino, (Mongardin o Mongarden en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis d'Asti, Isola d'Asti i Vigliano d'Asti.
Pertanyen al municipi les frazioni de Madonna, San Pietro Stazione, Serra d'Asti i Terpone.

## Galeria fotogràfica

* Vista de la plaça del comú.
* Font.
* Via Gioberti, des de la via lunga.
* L'església
* Estàtua a la façana de l'església
* Estàtua de St. Vicenç a la façana de l'església
* Portalada de l'església
# Mihmindar

Mihmindar era el 18è càrrec dels 25 que tenia la cort mameluca d'Egipte. Era equivalent al naib sahib al-bab del fatimites.
Era l'encarregat de rebre les delegacions i ambaixadors dels beduïns (urban) i ajudar-los en la seva estada a la cort.
El més conegut és el genealogista Al-Amir al-Hamdani Badr al-Din Abu l-Mahasin Yusuf ben Sayf al-Dawla, autor d'un tractat de genealogia, nascut el 1205 i mort a finals del segle xiii, que va tenir aquest càrrec sota dos sultans.
# Estrilda becgrossa menuda

El estrilda becgrossa menuda (Pyrenestes minor) és un ocell de la família dels estríldids (Estrildidae).

## Hàbitat i distribució

Viu als boscos, matolls i pantans des del centre de Tanzània fins l'est de Zimbàbue i centre de Moçambic.

## Referències

* ↑ «Estrilda becgrossa menuda». Cercaterm. TERMCAT, Centre de Terminologia. Rev. 20/03/2022(català)
# Expedició llibertadora del Perú

L'Expedició llibertadora del Perú va ser una força militar amfíbia creada el 1820 pel govern de Xile, amb la missió d'independitzar el Perú de l'Imperi Espanyol i afermar tant la seua sobirania com la de les Províncies Unides del Riu de la Plata. Per a dur-ho a terme, el 5 de febrer de 1819 va ser signat un tractat entre Xile i les Províncies Unides. La força expedicionària seria organitzada pel govern de Xile i els costos havien de ser reintegrats pel futur govern independent del Perú. Bernardo O'Higgins, com a director suprem de Xile, va nomenar el general argentí José de San Martín cap de l'exèrcit i el marí escocés Thomas Cochrane comandant de la flota naval. D'aquesta manera, l'«Exèrcit Libertador del Perú», denominat així per decret suprem del Congrés de Xile el 19 de maig de 1820, era l'Exèrcit Unit Llibertador de Xile, una força combinada d'unitats de l'Exèrcit de Xile juntament amb les de l'Exèrcit dels Andes.
Posteriorment, una vegada desembarcats, amb la reunió d'aquest exèrcit expedicionari, provinent de Valparaíso, amb les unitats noves creades de l'Exèrcit del Perú es va donar origen a l'Exèrcit Unit Llibertador del Perú.

## Vegeu també

* Independència del Perú

## Referències

* ↑ Decreto de la Expedición Libertadora
# FVH

FVH té els següents significats:
* Federació Valenciana d'Handbol, màxima institució reguladora de l'handbol al País Valencià
* Federació Valenciana d'Hípica, màxima institució reguladora de l'hípica al País Valencià
# FVE

FVE té els següents significats:
* Federació Valenciana d'Escacs, màxima institució reguladora dels escacs al País Valencià
* Federació Valenciana d'Esquaix, màxima institució reguladora de l'esquaix al País Valencià
* Federació Valenciana d'Espeleologia, associació d'entitats relacionades amb l'espeleologia al País Valencià
# Farmington (Connecticut)

Farmington és una població dels Estats Units a l'estat de Connecticut. Segons el cens del 2005 tenia 24.941 habitants.

## Demografia

Segons el cens del 2000, Farmington tenia 23.641 habitants, 9.496 habitatges, i 6.333 famílies. La densitat de població era de 325,3 habitants/km².
Dels 9.496 habitatges en un 32% hi vivien nens de menys de 18 anys, en un 57,3% hi vivien parelles casades, en un 7,1% dones solteres, i en un 33,3% no eren unitats familiars. En el 27,4% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,05.
Per edats la població es repartia de la següent manera: un 24,4% tenia menys de 18 anys, un 4,7% entre 18 i 24, un 29,7% entre 25 i 44, un 25,7% de 45 a 60 i un 15,5% 65 anys o més.
L'edat mediana era de 40 anys. Per cada 100 dones de 18 o més anys hi havia 85,3 homes.
La renda mediana per habitatge era de 67.073 $ i la renda mediana per família de 85.396 $. Els homes tenien una renda mediana de 57.113 $ mentre que les dones 39.156 $. La renda per capita de la població era de 39.102 $. Aproximadament el 2,8% de les famílies i el 4,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Farmington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 3 agost 2010].
* ↑ «Geographic Comparison Table- Farmington». American Fact Finder. Oficina del Cens dels Estats Units, 12-01-2010.
# Miho Fukumoto

Miho Fukumoto (en japonès: 福元 美穂) (Prefectura de Kagoshima, Japó; 2 d'octubre de 1983) és una futbolista japonesa. Juga com portera i el seu equip actual és l'Okayama Yunogo Belle de la Nadeshiko League del Japó.

## Clubs

| Club | País | Any |
| Okayama Yunogo Belle | Japó | 2003 - |

## Palmarès
### Campionats internacionals

| Títol | Equip | Seu | Any |
| Mundial de Futbol | Selecció del Japó | Alemanya | 2011 |
| Jocs Olímpics | Selecció del Japó | Londres | 2012 |
| Copa d'Àsia | Selecció del Japó | Vietnam | 2014 |

## Referències

* ↑ Fitxa de la jugadora en Women.soccerway.com

## Enllaços externs

* Ficha de la jugadora Arxivat 2017-08-11 a Wayback Machine. en Fifa.com
# Etheostoma parvipinne

Etheostoma parvipinne és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 6,7 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Milà-Sanremo 2011

La Milà-Sanremo 2011, 102a edició de la Milà-Sanremo, es disputà el dissabte 19 de març de 2011, sent el vencedor final l'australià Matthew Goss, per davant del suís Fabian Cancellara i el belga Philippe Gilbert.
L'edició comptà amb un recorregut de 298 km, el mateix que en les tres edicions anteriors.

## Equips participants

L'organitzador RCS Sport comunica la llista d'equips convidats el 22 de gener de 2011. 25 equips participaran en la Milà-San Remo: 18 ProTeams i 7 equips continentals professionals:
* ProTeams : AG2R La Mondiale, Astana Qazaqstan Team, BMC Racing Team, Euskaltel–Euskadi, Garmin-Cervélo, Lampre-ISD, Liquigas-Cannondale, Movistar Team, Omega Pharma-Lotto, Team Leopard-Trek, QuickStep Cycling Team, Rabobank ProTeam, Team RadioShack, Saxo Bank-Sungard, Team HTC-High Road, Team Katusha, Team Sky, Vacansoleil-DCM
* equips continentals professionals: Acqua & Sapone, Androni Giocattoli, Cofidis, Colnago-CSF Inox, Farnese Vini-Neri Sottoli, FDJ, Geox-TMC

## Classificació final

| | Ciclista | Equip | Temps |
| 1 | Matthew Goss | Team HTC-High Road | 6h 51' 10" |
| 2 | Fabian Cancellara | Team Leopard-Trek | m. t. |
| 3 | Philippe Gilbert | Omega Pharma-Lotto | m. t. |
| 4 | Alessandro Ballan | BMC Racing Team | m. t. |
| 5 | Filippo Pozzato | Team Katusha | m. t. |
| 6 | Michele Scarponi | Lampre-ISD | m. t. |
| 7 | Yoann Offredo | FDJ | m. t. |
| 8 | Vincenzo Nibali | Liquigas-Cannondale | + 3" |
| 9 | Greg Van Avermaet | BMC Racing Team | + 10" |
| 10 | Stuart O'Grady | Team Leopard-Trek | + 12" |

## Referències

* ↑ Recorregut de la Milà-Sanremo 2011

## Enllaços externs

* Web oficial
# Fabratèria

Fabratèria (llatí: Fabrateria grec antic: Φαβρατερία) va ser una ciutat del Latium situada a la via Llatina, entre Frusino i Aquinum i prop del lloc on el riu Liris desaigua al Trerus (avui Sacco).
Originàriament era una ciutat dels volscs però ja el 329 aC va enviar una ambaixada a Roma per demanar posar-se sota protecció romana davant l'amenaça dels samnites que en aquestos anys pressionaven a la vall del Liris, diu Titus Livi.
No torna a ser esmentada fins al 124 aC quan Gai Semproni Grac hi va establir una colònia. Plini el Vell parla dels fabraterni novi i els fabraterni veteres que probablement eren els ciutadans de la colònia i els de la ciutat original. Ciceró diu que a la ciutat Marc Antoni i els seus amics van tramar un complot contra ell cap a la fi de l'any 43 aC. Juvenal l'esmenta com una ciutat tranquil·la on una bona casa podia ser comprada a un preu moderat, i veïna de la ciutat de Sora.
Si bé se l'ha volgut identificar amb l'actual Falvaterra, més aviat sembla que aquesta seria Fregellae i que Fabratèria (Nova) seria la vila actualment anomenada San Giovanni Incarico a uns 5 km de l'anterior i a uns 7 de Ceprano. De les ruïnes que queden allà es poden veure les muralles, les restes d'un temple, i parts d'altres edificis, i també paviments i mosaics i altres restes. La Fabratèria Vella podria ser a Ceccano a uns 20 km més enllà per la vall del Sacco.

## Referències

* ↑ Smith, William (ed.). «Fabrateria». Dictionary of Greek and Roman Geography (1854). [Consulta: 1r juny 2023].
# Federació Internacional d'Arxius Fílmics

La Federació Internacional d'Arxius Fílmics, FIAF, amb seu a Brussel·les, va ser fundada l'any 1938, amb l'objectiu de conservar, preservar i difondre materials fílmics que constitueixen el patrimoni documental, artístic i històric del cinema. Està integrada per 151 institucions (84 membres i 67 associats) de més de 72 països d'arreu del món.

## Història

Va ser fundada el París a 1938 pel British Film Institute, la Cinémathèque française, el Museu d'Art Modern de Nova York i el Reichsfilmarchiv de Berlín. Actualment és una associació a la pertanyen més de 150 institucions, de més de 77 països, dedicades a la conservació i difusió del patrimoni cinematogràfic. El 2001 es va crear el premi FIAF.

## Congrés anual

Celebren congressos anuals. Els últims congressos han tingut lloc a Ljubljana (2005), Sao Paulo (2006), Tòquio (2007), París (2008), Buenos Aires (2009), Oslo (2010), Pretòria (2011) i Pequín (2012). L'edició de 2013 se celebrà a Barcelona, organitzada per la Filmoteca de Catalunya del 21 al 27 d'abril de 2013. Hi participaren 300 congressistes de més de 62 països.

## Premis FIAF

El Premi FIAF premien una personalitat -aliena a la comunitat arxivística de la FIAF-, l'experiència de la qual en el camp del cinema subratlla els objectius i les aspiracions de la Federació.
El Premi FIAF va ser creat el 2001 i des de llavors ha estat lliurat a les següents personalitats:
* Martin Scorsese (2001)
* Manoel de Oliveira (2002)
* Ingmar Bergman (2003)
* Geraldine Chaplin (2004)
* Mike Leigh (2005)
* Hou Hsiao-Hsien (2006)
* Peter Bogdanovich (2007)
* Nelson Pereira dos Santos (2008)
* Rithy Panh (2009)
* Liv Ullmann (2010)
* Kyōko Kagawa (2011)
* Agnès Varda (2013)
* Jan Švankmajer (2014)
* Yervant Gianikian and Angela Ricci Lucchi (2015)
* Jean-Pierre Dardenne and Luc Dardenne (2016)
* Christopher Nolan (2017)
* Apichatpong Weerasethakul (2018)
* Jean-Luc Godard (2019)
* Walter Salles (2020)
* Amitabh Bachchan (2021)

## Referències

* ↑ «La Filmoteca de Catalunya organitza el 69è Congrés de la Federació Internacional d'Arxius Fílmics». Web. Generalitat de Catalunya, 01-04-2013. [Consulta: abril 2013].
* ↑ «International Federation of Film Archives». [Consulta: 19 març 2018].
* ↑ «Luc e Jean-Pierre Dardenne, ritrovare il cinema | Il Cinema Ritrovato Festival» (en italià). [Consulta: 19 març 2018].
* ↑ «The Academy to Screen "Interstellar" in 70mm With Christopher Nolan» (en anglès). Oscars.org | Academy of Motion Picture Arts and Sciences, 07-04-2017.

## Enllaços externs

* Federació Internacional d'Arxius Fílmics - Lloc web oficial
# Falstaff (desambiguació)
## Música

* Falstaff (Salieri), òpera d'Antonio Salieri (1799)
* Falstaff (Verdi), òpera de Giuseppe Verdi (1893)
* Falstaff (Elgar), estudi simfònic d'Edward Elgar (1913)

## Cinema

* Falstaff o Chimes at Midnight (títol en català: Campanades a mitjanit), pel·lícula d'Orson Welles (1965)
# Minoru Furuya

Minoru Furuya (古谷 実, Furuya Minoru, nascut el 28 de març de 1972 en la Prefectura de Saitama, Japó) és un mangaka japonès. El seu treball de debut Ike! Inachū takkyū-bu, conegut en anglès com Ping-Pong Club, publicat en el Young Magazine. En 1996, guanyà el Kodansha Manga Award per la seua obra Ping-Pong Club.

## Llista de Treballs Manga

* Let's Go! Inachuu Ping-Pong Club (1993-1996, Young Magazine, Kodansha)
* Boku to Issho (The Same as Me) (1997-1998, Young Magazine, Kodansha)
* Green Hill (1999-2000, Young Magazine, Kodansha)
* Himizu (2001-2002, Young Magazine, Kodansha)
* Ciguatera (manga) (2003-2005, Young Magazine, Kodansha)
* Wanitokagegisu (2006-2007, Young Magazine, Kodansha)

## Referències

* ↑ Joel Hahn. «Kodansha Manga Awards». Comic Book Awards Almanac. Arxivat de l'original el 2007-08-16. [Consulta: 21 agost 2007].

## Enllaços externs

* Minoru Furuya a l'Enciclopèdia d'Anime News Network (anglès) (anglès)
* Perfil a The Ultimate Manga Page Arxivat 2009-04-21 a Wayback Machine. (anglès)
# Molí de vent de Sant Pere el Gros

Molí de vent de Sant Pere el Gros és una obra de Cervera (Segarra) protegida com a Bé Cultural d'Interès Local.

## Descripció

Es tracta d'un edifici circular, ara utilitzat com a cobert. El seu perímetre recorda al d'una construcció de caràcter defensiu o fins i tot als molins de vent, força abundants en el territori segarrenc en època moderna. Actualment presenta una coberta de teula a doble vessant i dues obertures: la porta d'accés i una finestra a la part superior. La llinda de la porta està realitzada a base de filades de maó, que també en constitueix els brancals. La resta de l'aparell constructiu és de pedra calerenca, formant petits carreuons disposats en filades més o menys uniformes.
(Text procedent del POUM)

## Referències

* 1 2 «Molí de vent de Sant Pere el Gros». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Fair use

Fair use (en anglès, en català «ús raonable») és un terme de la legislació nord-americana que es fa servir com a argument legal de defensa contra l'acusació de violar els drets d'autor o marques registrades. Si es tracta de marques registrades, els tribunals dels EUA consideren quatre factors per a determinar si és al·legable la defensa d'ús raonable:
* Propòsit i caràcter de l'ús en la disputa.
* Naturalesa de l'obra protegida amb els drets d'autor.
* Importància de la part utilitzada en relació amb el conjunt de l'obra.
* Efecte de l'ús dins el mercat sobre el valor de l'obra protegida.
En el cas de marques registrades, l'usuari secundari ha de demostrar que no fa servir una marca de nom descriptiu, geogràficament descriptiu o personal, amb el mateix sentit que ho fan les marques registrades, sinó només per descriure els seus propis béns o serveis, o l'origen geogràfic d'aquests, o per nomenar la persona que dirigeix l'empresa.

## Ús raonable de les obres protegides

Els drets d'un autor sobre les seves obres tenen algunes limitacions. L'ús raonable és una de les més importants. Es considera ús raonable utilitzar una obra amb propòsits de crítica, realització de comentaris descriptius, notícies, ensenyament o investigació. Per a decidir si l'ús d'una obra és raonable es tenen en compte aquests altres factors:
* Si l'ús és sense finalitat de lucre i educatiu o comercial.
* La mida del fragment de l'obra utilitzada.
* L'efecte d'aquest ús sobre el mercat potencial o el valor del treball protegit.

## Vegeu també

* Cas de Bridgeman Art Library Ltd. contra Corel Corporation

## Enllaços externs

* Sobre els drets d'autor: Ús legal o adequat Arxivat 2004-12-04 a Wayback Machine. (castellà)
* El dret d'autor davant les TIC a l'economia del coneixement. (castellà)
* Descripció de Copyright i Fair Use (anglès)
* Entenent el programari de codi obert, Mark Webbink (anglès)
# Molí de vent de Mas Alba

El Molí de vent de Mas Alba és una obra de Vilademuls (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Molí de vent de planta octogonal, formant una columna de totxo vist amb reforços sobresortint a les arestes de l'octògon, fets de totxo de 14 cm que formen un seguit regular de columnetes (pilastres). El basament es fa amb una base quadrada on se situa el pou, té obertures rodones en el pany de paret que mira al sud. El remat de les pilastres de 14 cm es fa amb un element"capitell" que vola respecte a la vertical del cos del molí i serveix per sostenir el dipòsit, rematat per una barana metàl·lica de barrots verticals. Al centre de la terrassa que cobreix el dipòsit hi ha l'element giratori i orientable que recull el vent.

## Referències

* ↑ «Molí de vent de Mas Alba». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 setembre 2017].
# Etnònim

Un etnònim (en grec ἔθνος (éthnos) 'tribu, nació' + ὄνομα (ónoma) 'nom') és el nom d'un grup ètnic. Es parla d'un exònim quan el nom ha estat atorgat per un altre grup, o d'un autònim si ha estat autoassignat. Per exemple, el grup ètnic dominant a Alemanya és el dels germànics, un exònim que ha arribat al català des del llatí; els germans es refereixen a si mateixos amb l'autònim deutsch.
Quan un idioma evoluciona, els etnònims que alguna vegada van ser acceptats poden arribar a ésser ofensius. Exemples d'etnònims difamatoris de la història són cretí (gentilici de Creta), vàndal, bàrbar, san, fenici, lapó, gringo, goyim, paio i filisteu.
# Molí de vent de la Serra de Montserè

Molí de vent de la Serra de Montserè és una obra de Cervera (Segarra) protegida com a Bé Cultural d'Interès Local.

## Descripció

Restes de molí. Edifici de planta circular en la part més alta d'una elevació al costat del Montseré. Les parets són de pedra i la coberta de teula àrab, avui ja destruïda. Les obertures, porta i una finestra tenen les llindes i brancals de pedra escairada. A diferència dels altres molins catalogats, moguts per alguna per aigua, aquest aprofitava el vent com a força motriu.
(Text procedent del POUM)

## Referències

* 1 2 «Molí de vent de la Serra de Montserè». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# El Puig (Vilademuls)

El Puig és un cim de 212 metres que es troba al municipi de Vilademuls, a la comarca del Pla de l'Estany.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Epaminondas Deligeorgis

Epaminondas Deligeorgis (10 de gener de 1829, Arcàdia - 14 de maig de 1879, Atenes) va ser un advocat grec, periodista i polític. Deligeorgis va estudiar dret a la Universitat d'Atenes i va entrar en política el 1854. Ell no era un defensor de la Gran Idea i va defensar que la millor solució per la qüestió d'Orient era la millora de les condicions dels grecs que residents a l'Imperi Otomà que controlava en aquell temps Macedònia, Epir, Tràcia i Àsia Menor, i la liberalització de l'Imperi Otomà. Deligeorgis fou la persona que, el 10 d'octubre de 1862, va declarar la fi del regnat del Rei Otó I i va convocatòria l'assemblea nacional. Va ser ministre de finances de Grècia i Primer Ministre dels Hel·lens en sis ocasions. Deligeorgis es va promoure relacions exteriors pacifiques, sobretot amb els otomans, i va traslladar els ideals liberals a l'administració i la ciutadania.
# Schinznach-Dorf

Schinznach-Dorf és un antic municipi de Suïssa al districte Brugg al cantó d'Aargau. L'1 de gener de 2014 els anteriors municipis de Schinznach-Dorf i Oberflachs es van fusionar en el nou municipi de Schinznach.

## Geografia

Abans de la fusió, Schinznach-Dorf tenia una superfície total de 8,8 km². el 3,3% són rius o llacs.
Es troba a 383 m d'altitud.
De les seves terres agrícoles el 19,7% està ocupat per la vinya.
Schinznach-Dorf tenia 1.735 habitants (2011).

## Referències

* ↑ Nomenklaturen – Amtliches Gemeindeverzeichnis der Schweiz (alemany) accessed 13 December 2014
* 1 2 Swiss Federal Statistical Office accessed 15 January 2014
* 1 2 Swiss Federal Statistical Office-Land Use Statistics 2009 data (alemany) accessed 25 March 2010
# Ephelis (arna)

Ephelis és un gènere d'arnes de la família Crambidae.

## Taxonomia

* Ephelis belutschistanalis (Amsel, 1961)
* Ephelis brabanti (Chrétien, 1908)
* Ephelis chirazalis (Amsel, 1949)
* Ephelis cruentalis (Geyer in Hübner, 1832)
* Ephelis flavomarginalis (Amsel, 1951)
* Ephelis maesi (Mey, 2011)
* Ephelis palealis (Amsel, 1949)
* Ephelis pudicalis (Duponchel, 1832)
* Ephelis robustalis Amsel, 1970
* Ephelis sudanalis (Zerny in Rebel & Zerny, 1917)

## Referències

* ↑ «GlobIZ search». Global Information System on Pyraloidea. [Consulta: 11 setembre 2019].